Vermeende bankrowers gefnuikArgieffoto Sestien mense wat glo beplan het om ŉ bank in Klerksdorp in Noordwes te beroof, is Donderdag in hegtenis geneem. “Die polisie en die Valke het op ŉ wenk reageer,” het brig. Thulani Ngubane, woordvoerder van die polisie, gesê. “Volgens die inligting wat ons tans tot ons beskikking het, is vier verdagtes binne die bank in hegtenis geneem en nog 12 is by die gesteelde wegkomvoertuie in die parkeergebied aangekeer.” Ngubane sê die polisie het beslag gelê op twee AK47-gewere, drie magasyne en handwapens waarmee die verdagtes gewapen was. Geen kontant is tydens die voorval gesteel nie. “Die groep staan tereg op aanklag van poging tot sakeroof en die onwettige besit van vuurwapens en ammunisie,” het hy bygevoeg. “Hulle sal na verwagting binnekort in die landdroshof in Klerksdorp verskyn.